text: Birma
  
  
  Offisjele taal | Birmaansk | ||||
  Haadstêd | Naypyidaw | ||||
  Steatsfoarm | Republyk | ||||
  Gebiet % wetter |
  678.500 km² 3,06% | ||||
  Ynwenners (2013) | 55.167.330 | ||||
  Munt | Kyat (MMK) | ||||
  Tiidsône | UTC +6,5 | ||||
  Nasjonale feestdei | 4 jannewaris | ||||
  Lânkoade | MMR | ||||
  Ynternet | .mm | ||||
  Tillefoan | 95 |
  Birma is in lan yn Súdeast-Aazje. It lân hjit sûnt 21 oktober 2010 offisjeel Republyk fan de Uny fan Myanmar, fan 1989 oant 2010 hjitte it Uny fan Myanmar. De haadstêd is sûnt 7 novimber 2005 it sintraal yn it lân lizzende Naypyidaw. De âlde haadstêd Rangoon (Yangon), de grutste stêd fan it lân, wurdt ûnder oaren troch België, de Europeeske Uny en de Feriene Steaten noch altyd as haadstêd beskôge. Nederlân erkent de nije haadstêd wol.
  Ynhâld
  Geografy[bewurkje seksje | boarne bewurkje]
  Lizzing[bewurkje seksje | boarne bewurkje]
  Birma wurdt begrinzge troch:
  - Sina yn it noarden;
  - Laos yn it easten;
  - Tailân yn it súdeasten;
  - de Andaman See en de Baai fan Bengalen yn it suden;
  - Banglades en Yndia yn it westen.
  Lânskip[bewurkje seksje | boarne bewurkje]
  Birma hat oan de grinzen rûnom hege bergen. It mei oerwâlden begroeide Arakanberchtme is in útrinner fan de Himalaya. Eastlike fan dat berchtme leit in tinbefolke leechflakte, it Shan-plato, dy't it streamgebiet foarmet fan de Irawady. Dy rivier befloeid it grutste rysikkerlân fan de wrâld.
  Foar de kust lizze ek in protte eilannen.
  Skiednis[bewurkje seksje | boarne bewurkje]
  Yn de 8e iuw waard it gebiet fan Birma kolonisearre fanút Sjina en yn de 13e iuw troch de Mongoalen ferovere. De striid om Birma troch ferskate riken einige yn 1752 doe't it hiele lân ûnder ien Birmeesk bewâld brocht waard.
  Yn de rin fan de 19e iuw waard Birma yn in trijetal oarloggen (1824-1826; 1852 en 1895) alhiel by Britsk-Yndia ynliifd en stie it ûnder Britsk bewâld. Yn 1937 krige it selsbestjoer ûnder in Britsk gûverneur en yn 1948 folge in folslein ûnôfhinklik parlimintêre demokrasy bûten it Britske Mienebest.
  Under premier U Nu oriëntearre Birma harren hieltyd mear op it kommunistyske Sjina, mar tidens de kulturele revoluzje ferkoelden lykwols de betrekkingen. U Nu waard yn 1962 troch it leger ôfsetten en folge in militêr rezjym dat sûnt dy tiid alle besikingen om te demokratisearen tsjin holden hat.
  Demografy[bewurkje seksje | boarne bewurkje]
  Befolking[bewurkje seksje | boarne bewurkje]
  Religy[bewurkje seksje | boarne bewurkje]
  It grutste part fan de befolking is boedistysk (Theravada) (89%). It Kristendom (4%: 3% baptisten en 1% katoliken ) en de Islam (4%) binne de oare wichtige godstsjinsten. Ien prosint fan de befolking is oanhinger fan in natoerreligy, dêr't it leauwen yn geasten (de 'nats'), in wichtige rol yn spilet. Lykwols is dat leauwen ek ûnder de Boedistyske befolking wiid ferspraat.